मंजीत ने दस्तावेजों का पुलिंदा ड्राइवर अमित को पकड़ाया जो सामान लेकर रुद्रपुर जा रहे थे। रुद्रपुर दिल्ली से करीब 250 किमी दूर उत्तराखंड में है। ई-वे बिल व्यवस्था के तहत ट्रांसपोर्टरों को बिल ले जाने की जरूरत नहीं है और वे मोबाइल फोन में डिजिटल रूप में दस्तावेज दिखा सकते हैं। ट्रक ने आधी रात को अपना सफर शुरू किया और 200 मिनट बाद ही एक कर अधिकारी ने ट्रक रोककर दस्तावेजों के बारे में पूछताछ की। सावधानी से दस्तावेज देखने के बाद अधिकारी ने ड्राइवर को जाने की अनुमति दे दी। अपने स्मार्टफोन पर गीत सुनते हुए अमित ने कहा कि जुलाई में जीएसटी लागू होने के बावजूद बहुत कुछ नहीं बदला है। करीब 12 साल से दिल्ली-उत्तराखंड मार्ग पर ट्रक चला रहे अमित अब भी कर अधिकारियों को बिक्री कर अधिकारी कहते हैं। 40 किमी प्रति घंटे की औसत रफ्तार से ट्रक चलाते हुए अमित ने कहा, 'पहले बॉर्डर पर सामान का चालान बनाने में काफी समय लगता था। लेकिन अब समय घटा है।'